Norsk Redaktørforening

Styremøte Oslo 2017-02-07

RKN

***Sak 2017-07 – Kommende møter og arrangementer***

11 nye medlemmer deltok på velkomstseminar for nye NR-medlemmer 18. Januar. Datoen kolliderte dessverre med en stor ledersamling i Amedia og et strategimøte i NRK, så flere ferske medlemmer meldte at de ikke kunne delta. Sekretariatet vurderer derfor et nytt seminar for ferske medlemmer over sommeren.

[Årets kursplan for NR Kompetanse](http://www.nored.no/Redaktoernyheter/Ledelse-etikk-og-juss-skaff-deg-bedre-oversikt) ble nylig sendt ut til medlemmene. Det er totalt åtte kurs, ett færre enn i fjor. Innsynskurset er tatt ut av planen etter lav påmelding de siste årene. Det er dessuten gjort noen endringer i kursplanen. Kurs om redaktøransvaret og de etiske og rettslige rammene er spisset inn mot hvordan man unngår å bli dømt i retten og felt i PFU. Her er det også tatt inn en egen bolk om minnelige ordninger med Bernt Olufsen som kursleder. I lederkurset om den vanskelige samtalen er det tatt inn en egen bolk om konfliktløsning. Sekretariatet vil også søke STUP-støtte til et coaching-opplegg samt et topplederkurs.

På Hellkonferansen 3.-6. februar deltar NR-sekretariatet med både en etikktest og et kurs for desken i samarbeid med Norsk Presseforbunds sekretariat. NR-sekretariatet har også engasjert seg i bolken ”Redaktørens dilemma” under Nordiske Mediedager. I tillegg er sekretariatet spurt om å kjøre korte etiske dilemmaer fra scenen på jubileumskonferansen til Journalisten som holdes torsdag 9. mars. Det er grunn til å tro at det kommer flere slike forespørsler fra de ulike regionale journalistkonferansene. Sekretariatet mener at dette er en god markedsføring av foreningen og et viktig bidrag til kunnskapsdeling og etisk refleksjon i mediene. Det bidrar også til nær kontakt med bransjens mange etiske dilemmaer og kompetanseheving for sekretariatet.

Planleggingen av Medieleder 2017 er i full gang. Her arbeider sekretariatet sammen med MBL og Adresseavisen. Mens Adresseavisen har hovedansvaret for de sosiale møteplassene i forbindelse med konferansen, vil MBL og NR ha hovedansvaret for konferansen tirsdag 13. juni. Det vil bli åpnet for påmelding om kort tid. Deltakeravgift vil være 2000 kr. I tillegg vil det bli et halvdags tech-seminar i regi av Nxt Media, Adresseavisen og Polaris Media onsdag 14. juni.

Selv om NR ikke har noe eget arrangement i forbindelse med Nordiske Mediedager, har sekretariatet tett kontakt med festivalledelsen. NR-medlemmer er tilbudt en spesialpris på konferansen. NR vil i tillegg markedsføre et eget redaktørspor under konferansen.

 Medieorganisasjonene planlegger et felles opplegg i forbindelse med Arendalsuka. 11. januar hadde organisasjonene et møte med ulike medier som har arrangementer under uka – blant annet Klassekampen og Aftenposten. Det gjøres et forsøk på en felles arena for mediearrangementer. Norsk Journalistlag har påtatt seg ansvaret for å stille med prosjektleder som koordinerer de ulike arrangementene.

Hvorvidt Høstmøtet 2017 flyttes til Bergen er ennå ikke avklart. Sekretariatet har purret til NCE Media og Media City Bergen omkring mulighet for flytting av høstmøtet til Bergen i forbindelse med, eller i etterkant av åpningen. Sekretariatet kan orientere nærmere i møtet.

En oversikt over deltakere på møter i NR-regi de siste ti årene følger som vedlegg 1.

Forslag til vedtak: Møteplanen vedtas i tråd med sekretariatets innstilling og de endringer som ble gjort i styrets møte.

Rullerende oversikt over NRs møter, og enkelte andre relevante arrangementer. Sist oppdatert 2017-02-01

|  |  |  |  |  |
| --- | --- | --- | --- | --- |
| År | Dato | Sted | Arrangement – tema | Merknader |
|  |  |  |  |  |
| 2017 |  |  |  |  |
|  | Tirsdag 7. mars | Oslo | Mediemangfoldsutvalget leverer NOU |  |
|  | Onsdag 8. mars | Oslo | Debatt mediemangfold Oslo Redaktørforening | Debatten streames |
|  | Torsdag 9. mars | Oslo | Jubileumskonferanse Journalisten |  |
|  | Onsdag 15. mars | Oslo | NR Kompetanse: Arbeidsrett |  |
|  | Tirs 21.-tors 23. mars | Oslo | NJs landsmøte |  |
|  | Fre 24. - lør 25. mars | Haugesund | LLAs landsmøte |  |
|  | Tirsdag 28. mars | Oslo | NR Kompetanse: Vansk samtale+konfliktkløsn |  |
|  | Onsdag 29. mars | Oslo | NR Kompetanse: Ledelse |  |
|  | Fre 31.mars-søn 2.april | Tønsberg | SKUP |  |
|  | **Tirsdag 4. april** | **Oslo** | **Styremøte** |  |
|  | Onsdag 5. april | Oslo | NR Komp: Slik unngår du å bli felt/dømt |  |
|  | Onsdag 26. april | Oslo | Medienettverket seminar |  |
|  | Ons 10. - fre 12. mai | Bergen | Nordiske Mediedager |  |
|  | Tors 18. - lør 20. mai | Hamburg | IPI World Congress | International Press Institute |
|  | Ons 7. - fred 9. Juni | Durban, Sør-Afrika | World Editors Forum |  |
|  | **Mandag 12. Juni** | **Trondheim** | **Styremøte +** kom-sammen-arr |  |
|  | **Tirsdag 13. Juni** | **Trondheim** | **Medieleder17 + NRs landsmøte** |  |
|  | Onsdag 14. Juni | Trondheim | Tech-seminar |  |
|  | Ons 21. - fre 23. juni | Wien | GEN Summit  | Global Editors Network |
|  | Tirsdag 26. september | Oslo | NR Kompetanse: Digital publisering |  |
|  | Tirsdag 10. oktober | Oslo | NR Kompetanse: Opphavsrett |  |
|  | Onsdag 11. oktober | Oslo | NR Kompetanse: Digitalt kildevern |  |
|  | Tirsdag 17. oktober | Oslo | NR Kompetanse: Kræsjkurs for desken |  |
|  | **Søndag 5. november** | **Oslo** | **Styremøte** |  |
| År | **Dato** | **Sted** | **Arrangement-tema** | Merknader |
|  | **Mandag 6.-tirsd 7. nov** | **Oslo?** | **Høstmøte** |  |
|  | Fred 10.-sønd 12. nov | Tromsø | Svarte Natta |  |
|  | **Tirsdag 5. desember** | **Oslo** | **Styremøte med julemiddag** |  |
|  |  |  |  |  |
| 2018 | Onsdag 17. januar | Oslo | Velkomstseminar |  |
|  | Tirsdag 6. februar | Oslo | Medierettsseminar (årlig) |  |
|  | **Tirsdag 6. februar**  | **Oslo** | **Styremøte** |  |
|  | **Tirsdag 20. mars** | **Oslo** | **Styremøte** |  |
|  | **Tirsd 1. mai** | **Bergen** | **Styremøte/kom-sammen-arr** |  |
|  | **Onsd 2. mai** | **Bergen** | **NRs vårmøte** |  |
|  | Onsd 2.-fred 4. mai | Bergen | Nordiske Mediedager |  |
|  |  |  |  |  |

Vedlegg 1

Deltakere på møter i NR-regi i perioden 2007-2017

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2007** | **2008** | **2009** | **2010** | **2011** | **2012** | **2013** | **2014** | **2015** | **2016** | **2017** |
| Vårmøtet | 186 | 153( Bg) | 110 | 130 (Bg) | 99 | 125 (Bg) | 120 | 125 (Bg) | 119 (Bg) | 139 (Bg) |  |
| Høstmøtet | 80 (Sta) | 122 | 110 (Gm) | 107 | 850 (Lih) | 100 | 110 (Gm) | 100 (Gm) | 127(Oslo) | 142 (Oslo) |  |
| Bli en bedre redaktør I | 8 | 12 | 7 | 7 |  |  |  |  |  |  |  |
| Bli en bedre redaktør II | 10 | 11 | 10 | \* | 10 |  |  |  |  |  |  |
| Velkomstseminar | 23 | 34 | 30 | 20 | 12 | 32 | 18 | 25 | 16 | 20 | 11 |
| Mellomlederseminar | 13 | 13 | - | - |  |  |  |  |  |  |  |
| Komp: Innsyn |  |  |  | 13 | 8 | 10 | 5 | - | 8 | - |  |
| Komp: Rettslige rammer |  |  |  |  | 12 | 9 | 10 |  |  | - |  |
| Komp: Slik unngår du… |  |  |  | 15 | 11 | 7 | 22 | 20 | 15+27 | 12 |  |
| Komp: Ledelse |  |  |  | 14 | 13 | 12 | 15 | 12 | 5 | 12 |  |
| Komp: Medarbeidere |  |  |  | 13 | 11 | 9 | 11 | 8 | 4 | 10 |  |
| Komp: Lov og plakat |  |  |  |  | 10 | 8 | 9 |  |  |  |  |
| Komp: Arbeidsrett | 6 | 15 | 7 | 13 | \* | 10 | 13 | 8 | 7 | 8 |  |
| Komp: Opphavsrett |  |  |  | 7 | \* | 12 | 10 | 10 | 16 | - |  |
| Komp: Lov, plakat, etikk |  |  |  |  |  |  |  | 6 | 6 |  |  |
| Komp: Digitalredaktører |  |  |  |  |  |  |  | 17 | 12 | 9 |  |
| Komp: Digitalt kildevern |  |  |  |  |  |  |  |  | 9 | 8 |  |
| NR Kompetanse MoR\* |  |  |  |  | 9 | 10 | 8 |  |  |  |  |
| NR Kompetanse NNR |  |  |  |  |  | 20 |  |  | 20 | 25 |  |
| NR Kompetanse RoAR |  |  |  |  |  | 4 |  |  |  |  |  |
| NR Kompetanse Vestafj |  |  |  |  |  |  |  | 10 | 9 |  |  |
| Topplederseminar – del 1 |  |  |  |  |  |  | 18 |  |  |  |  |
| Topplederseminar– del 2 |  |  |  |  |  |  |  | 18 |  |  |  |
| Topplederseminar– del 3 |  |  |  |  |  |  |  | 14 |  |  |  |
| **Totalt** | **326** | **360** | **274** | **339** | **280** | **368** | **369** | **373** | **400** | **385** |  |
|  |  |  |
|  |  |  |